Nadim (kuksa)
thumb|left|200px|Wiks va Nadim bost poke Nadim widava
Nadim ( rossiavon Надым ) tir bost valenttalte Sibiria cugon koe Yamal winka ke Rossia.

Tawavopa 
Klita ke Nadim bost tite Uvali briaxo ke Taltefa Sibiria tigir, ticu ontineme vas 105 m-. Salt tir abrotcaf gu 545 km- ise lentnir, mon vakene tel ke Ob isu Pur. Artexo ke bost va mantafu Ob pargalupu num Kara Bira ke Arktika Welfa konir.

thumb|right|320px|Bostxo ke Ob bost, dem Nadim titroneon
thumb|right|320px|Ob pargalu, artexo ke Nadim bost

Lavopa 
Inafo bostxo tir vas 64 000 km². Celack tir mon vas 590 m³/v- mone Nadim widava tigisa katice artexo vas 110 km-.

Bost tir tapanaf mali santaneakast kali alubeaksat.

Kovoa

Dere rupel 

Nadim (kuksa)
Nadim (kuksa)